google/wiki40b huggingface dataset:
Carl Piper

Bakgrunn

Carl Piper var sønn av häradshövdingen og kamrereren i Krigskollegium Carl Piper og hans hustru, rådmannsdatteren Ingrid Charlotta Ekenbom. Hans tre stebrødre, Mikael, Olof og Nils, ble senere borgermestere i Stockholm, og hans eldre fetter Hinrich var stattholder over Ingermanland og ble adlet i 1678 av kong Karl XI. 
Carls far døde da han var tre år gammel, og to år senere giftet hans mor seg på nytt, med rådmannen Hans Olofsson Törne. Som trettenåring innledet Carl studier i Uppsala universitet.

Karriere

Han begynte sin karriere som tjenestemann i Karl XIs feltkanselli og i Kammarkollegiet. For sitt arbeid med Karl XIs reduksjoner ble han 1689 utnevnt til statssekretær og kanselliråd. Etter Karl XIIs kroning i 1697 ble Piper utnevnt til kongelig råd og statsråd, og forhøyede til friherre og greve. Under den store nordiske krig tjenestegjorde han som sjef i Karl XIIs feltkanselli og var ansvarlig for forhandlingene med Sveriges fiender Polen og Sachsen som førte til Warszawa- og Altransträdt-traktaten og til kong August IIs detronisering. 
I 1705 ble han utnevnt til överstemarskalk og ble regnet som Karl XIIs første minister. Han deltok i kongens kampanje mot Russland, men etter slaget ved Poltava i 1709 ble han tatt til fange av russerne. Han tilbrakte fangenskapet sitt i Russland med å styre et administrasjonskontor i Moskva for å hjelpe de andre svenske krigsfangene, men etter manglende fengselsutvekslingar og hardt press fra russisk side ble Piper fengslet i Sjlisselburg, hvor han døde i 1716.
Piper utøvde en stor innflytelse med både Karl XI og Karl XII, noe som gjorde ham veldig kurtisert og hånet av svenske embetsmenn og utenlandske diplomater. 
Hans ekteskap med de velstående Christina Törne og hans gode husholdning gjorde ham til en av Sveriges største godseier i sin tid. Under hans fravær og fengsling, samt etter hans død, ble hans rikedom brukt av Christina for å gjøre vellykkede landinvesteringer rundt om i Sverige.
Lycosa dacica

Utseende

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Hodalen landskapsvernområde

Hodalen landskapsvernområde ligger i Tolga kommune i Hedmark. Landskapsvernområdet er på 10 597 dekar og ligger like sørøst for sentrum i grenda Hodalen, langs fylkesvei 26. Området avgrenses i vest av innsjøen Drengen og i øst av Storsjøen. Landskapsvernområdet er opprettet på grunn av særpreget landskap der kvartærgeologiske formelementer utgjør en vesentlig del av landskapets egenart.
Landskapsvernområdet ble opprettet i 1989.
Trondhjems reformats 1589

Trondhjems Reformats 1589 (ofte betegnet «Reformatsen»), med den fulle tittel Reformats av 1589, Trondhjems stifts geistlige sager anliggender, var en kommisjonsrapport over den lokalkirkelige økonomien i Trondhjems stift som ble forelagt Christian IV av Danmark og Norge i 1589.
Rapporten gir en oversikt over prestegjeldene i Trondhjems stift som omfattet hele det Nordenfjellske Norge, herunder Møre og Romsdal, Trøndelag, Nord-Norge, Jemtland og Herjedalen, og en beskrivelse av sogneinndeling, prestegårder, kirkens og prestebordets jordegods og andre inntekter og andre opplysninger.
Trondhjems reformats gir en detaljert oversikt over den samtidige administrative inndelingen av Trondhjems stift ca 1589.
Nordisk mesterskap i troppsgymnastikk 2003

Nordisk mesterskap i troppsgymnastikk 2003 for senior ble arrangert 19. april 2003, i Roskilde i Danmark. Dette mesterskapet var for klubblag, ikke for landslag. 
Konkurranseformen var Euroteam (tilsvarende dagens TeamGym), slik at det konkurreres sammenlagt i frittstående, tumbling og trampett.
Uthai Thani (provins)

Uthai Thani (อุทัยธานี) er en provins i Tanen Taunggyi-fjellene i det nordvestlige Thailand. Regnet fra nord, med klokken, er naboprovinsene Nakhon Sawan, Chai Nat, Suphan Buri, Kanchanaburi og Tak.
Befolkningen anslås (2005) til 381 400, og arealet er 6 730,2 km². Provinshovedstaden heter også Uthai Thani. Det er ingen hovedveier, jernbaner eller flyplasser knyttet til provinsen, men riksvei 1 passerer nedover mot Bangkok bare 2 km øst for provinsgrensen.

Geografi og natur

Provinsen er geografisk delt i to – den vestlige halvdelen er fjellområde i Tanen Taunggyi-fjellene i 1 000-1 500 meters høyde, mens den østlige halvparten er lavland omkring sideelver til den thailandske hovedelven Mae Nam Chao Phraya, som renner ut ved Bangkok. provinsen har ingen større innsjøer.
I vest er det skogdekte fjellandskaper, og Huai Kha Khaeng Wildlife Sanctuary (2 574 km²) ble i 1991 erklært som en del av Verdensarven. her finner vi de fleste dyrene i Sørøst-Asia, inkludert elefant, tiger og asiatisk svartbjørn.
Skiorientering

Skiorientering er en orienteringsvariant der deltakerne tar seg fram i ukjent terreng i et ferdig løypenett etter kart på ski. 
Typisk for moderne skiorientering er at mye av orienteringen foregår i et meget tett løypenett store deler av konkurransen. De beste skiorienterne må i perioder regne med å møte et nytt løypekryss for hvert 10-15. sekund. Dette setter store krav til konsentrasjonsevne og evne til å manøvrere. 
I Norge brukes i hovedsak områder med relativt åpen skog der det fra før finnes en del brede, maskinpreparerte løyper. I tillegg til dette settes en mengde løyper med snøskuter, men uten spor. Internasjonalt er det noe vanligere å ha mange maskinpreparerte spor. Løperne er også frie til ferdes utenfor oppkjørte løyper der en finner det hensiktsmessig. 
Løperne er frie til å velge langrennsteknikk og utstyr etter forholdene, men i hovedsak brukes vanlige skøyteski. Der det er mulig brukes vanlig fristilteknikk, i skuterspor må man ofte bruke staketeknikk, også i motbakke. 
Kartet har løperne i et stativ på brystet, slik at det kan leses i fart. Kompass brukes ikke i like stor utstrekning i skiorientering som i fotorientering.
Fylkesvei 2488

Fylkesvei 2488 går mellom Magistad og Plassane i Vestre Slidre kommune. Veien er 5,0 km lang.
Frem til 2019 hadde veien betegnelsen Fv268.
Gregor Bar Hebraeus

Hans liv

Gregor Bar Hebraeus var syrisk-ortodoks biskop, filosof, poet, grammatiker, medisiner, bibelkommentator, kistoriker og teolog. Han var sønn av en lege som het Aron. Under farens oppdragelse  mens de bodde i Antiokia og Tripoli, begynte han som ung med medisinstudier og mange andre typer vitenskap, og som han aldri forlot. 
Da han var 17 år, ble han munk. I 1246 ble han bispeviet av den syrisk-ortodokse patriarken Ignatius II til biskop av Gubos og i det følgende året ble han flyttet til bispesetet i Lacabene. Han ble flyttet til bispedømmet over Aleppo av Dionysius i 1252 og ble til slutt av patriark Ignatius III utnevnt til mafrian og Østens katolikos i 1264. Hans biskoppelige oppgaver gikk ikke ut over hans studier, i stedet utnyttet han muligheten på de mange reisene (vistasene) i det store ansvarsområdet til å besøke bibliotekene og konferere med de lærde menn han tilfeldigvis kom over. Han samlet gradvis store mengder lærdom, og ble kjent med omtrent alle typer av sekulær og religiøs vitenskap. I mange saker mestret han til fulle de varierende temaene han undersøkte. Hvordan han klarte å være så trofast til å bruke så mye tid til systematisk studie når det samtidig pågikk en massiv mongolsk invasjon, er helt uten sammenligning. Det som kanskje er det viktigste bidrag er ikke nødvendigvis de verk han selv har gjort, men det at han samlet, bevarte og systematiserte arbeidene til sine forgjengere. Både gjennom sin utstråling og vitenskap ble Bar Hebraeus respektert av alle. Hans død skapte sorg ikke bare blant hans egne men, også blant assyriske og de armenske kristne. Han ble gravlagt i Mar Mattai-klosteret i nærheten av Mosul. Han etterlot seg også en selvbiografi, som finnes i Assemanis verk Bibloth. Orient. II, s.248-263; den delen som omhandler hans død (ibid.) ble skrevet av hans bror Bar Sauma.
Transcendent funksjon

En transcendent funksjon er en ikke-algebraisk matematisk funksjon. I motsetning til en algebraisk funksjon, tilfredsstiller ikke en transcendent funksjon en polynomisk ligning der koeffisientene selv er polynomer.
Eksempler på transcendente funksjoner er eksponentialfunksjoner, logaritmiske funksjoner og trigonometriske funksjoner (for eksempel eˣ, log x og sin x).
William Nygaard d.e.

Bakgrunn

Nygaards familie flyttet i 1877 til Halden der han begynte på latinlinjen. I 1879 var han med å stifte Gymnasiesamfundet Brage.  Han tok examen artium i 1883 og examen philosophicum 1884. Etter et avbrutt filologstudium reiste han på en lengre sjøreise årene 1886–87.   
I Halden traff han sin senere kone Constance Wiel, datter av konsul Andreas Wiel og barnebarn til industrigründeren Mads Wiel. Familien Wiel var den dominerende borgerfamilien i Halden. Wiels formue skulle senere bli et viktig grunnlag for Nygaards forlagsvirksomhet. Constance Wiel arvet en stor formue, mens William Nygaard var filolog uten særlig egne midler. Constances formue gjorde det mulig for Nygaard å etablere forlag. Andreas Wiel var også engasjert i datterens liv og virke, og han ga råd og kapital til svigersønnen. Constances søster Alette giftet seg med Otto Andersen som grunnla Otto Andersens skole i Kristiania. Søstrene Wiel gikk på Natalie Zahles skole i København. Constance og Williams datter Constance Wiel Schram ble forfatter.

Forlegger

Nygaard ble ansatt i H. Aschehoug & Co.s bokhandel i 1887. Sammen med Thorstein Lambrechts kjøpte han i 1888 både bokhandelen og forlaget, og i 1900 ble han eneeier for forlaget, som skiftet navn til H. Aschehoug & Co. (W. Nygaard). Han var direktør for forlaget helt til 1940, da sønnen Mads Wiel Nygaard overtok.
I 1895 tok Nygaard initiativ til opprettelsen av Den norske Forleggerforening, hvor han også var formann i to perioder – begge ganger avløst av Torger Baardseth.

Politiker

Nygaard var medlem i Oslo bystyre 1908–1919, og i 1910 var han med ved dannelsen av Frisinnede Venstre. Han var stortingsrepresentant for Frisinnede 1922–1924.
Coolkeeragh gasskraftverk

Coolkeeragh gasskraftverk er et varmekraftverk ved Coolkeeragh i Nord-Irland, Storbritannia. Det har en installert produksjonskapasitet på 400 MW, fordelt på en enkelt blokk med 1+1 gassturbiner. Brenselkilden er naturgass. Anlegget ble utbygd omkring årene 2000–2005. På stedet lå det tidligere et oljekraftverk fra 1959.
De totale CO2-utslippene i 2008 var 1 106 229 tonn, betydelig over 2007-nivået og og mer enn 60 % over kvotemålet.
Cicatrodea

Utseende

Middelsstore, kraftige, brune trebukker. Dekkvingene er jevnbrede og har markerte, rettvinklede "skuldre", med lyse skråbånd som danner en "X" på vingens bakre del. Antennene er tynne og noe lengre enn kroppen. Pronotum er rektangulært sett ovenfra uten pigger på kantene.

Utbredelse

Artene er utbredt i Brasil, Peru og Bolivia.
Anambodera

Utseende

Små (gjerne 4 - 6 millimeter), avlange, svarte praktbiller med gulaktige tegninger på dekkvingene. Oversiden er fint punktert, dekkvingene med fine punktrader.

Levevis

De voksne billene besøker gjerne blomster.

Utbredelse

Slekten er utbredt i det sørvestlige USA (særlig i California) og Mellom-Amerika.
Elizabeth Warren

Senatsvalget 2012

I september 2011 kunngjorde Elizabeth Warren at hun ønsket å stille i det demokratiske nominasjonsvalget i 2012, til det senatsmandatet fra Massachusetts som   republikaneren Scott Brown vant etter Ted Kennedys død. En valgkampvideo hun deretter publiserte om økonomisk politikk fikk stor oppmerksomhet. 4. juni 2012 fikk hun 96% av stemmene på demokratenes delstatsmøte i Massachusetts. Det gjorde at hun ble partiets kandidat uten at det ble avholdt primærvalg.
I april 2012 skrev avisen Boston Herald at Harvard University hadde oppført Elizabeth Warren som indianer og trukket henne fram som en sine professorer med etnisk minoritetsbakgrunn for å møte anklager om for lite etnisk mangfold blant universitetsansatte. Hun hadde også stått oppført som indianer i en oversiktsbok over juridiske professorer før hun kom til Harvard Oppføringen var basert på Warrens selvbeskrivelse som hun bygde på uoffisiell familiehistorie om at hun skulle være 1/32 cherokee. Både Brown-kampanjen og enkelte indianergrupper kritiserte Warren for urettmessig å ha hevdet etnisk minoritetsbakgrunn, men Warren hevdet den eneste motivasjonen for oppføringen var ønsket om å bli invitert til sammenkomster med folk med samme bakgrunn som henne selv og at hun aldri hadde mottatt fordeler gjennom kvotering som følge av etnisk minoritetsstatus.
5. september 2012 var Elizabeth Warren en av hovedtalerne på Demokratenes landsmøte i Charlotte, Nord-Carolina. Reaksjonen på talen og vurderingen av hvilken effekt den ville ha på hennes sjanse i senatsvalget var blandet.

Presidentvalget 2020

I slutten av desember 2018 kunngjorde Warren at hun hadde nedsatt en komité for å vurdere hennes muligheter til å stille som kandidat til presidentvalget 2020. Dette regnes i sin alminnelighet for innledningen til et reelt kandidatur.
1. januar 2019 kunngjorde Warren offisielt at hun stiller som kandidat ved presidentvalget i 2020.

Politisk profil

Warren anses som en sterkere kritiker av amerikanske kapitalinteresser, «Wall Street», enn tradisjonelle demokratiske politikere. Hun har spesielt engasjert seg for forbrukeres rettigheter, men provoserer mange i finansbransjen:
Det er umulig å kjøpe en brødrister som har 20% risiko for å ta fyr og brenne ned huset ditt. Men det er mulig å refinansiere et eksisterende hjem med et lån som har den samme 20% risikoen for å sette familien på gata.
Aarhus Teater

Aarhus Teater er Danmarks største landsdelsscene med fem scener under samme tak. Det er oppført i slutten av 1890-tallet på initiativ av en krets av teaterinteresserte borgere i Århus, og ble innviet 15. september 1900. 
Det er oppført i jugendstil, tegnet av arkitekt Hack Kampmann. Utsmykningene er utført av billedkunstneren Karl Hansen-Reistrup, og Holberg-figurene i frisen på teatrets fasade er av professor Hans Tegner. Bygningen er fredet.
Fra 1906 til 1954 huset Aarhus teater kinoen Fotorama. Biocity Århus har seinere oppkalt en av deres kinosaler etter denne kinoen, og benytter den gamle logoen ved inngangen til salen.   
Aarhus Teater besøkes årlig av 100 000 tilskuere. Det spilles omkring 450 forestillinger fordelt på omkring 20 produksjoner, med stor vekt på egenproduksjoner. 
Teateret har et stort ensemble av fast ansatte skuespillere; Det har egen snekker-, maler- og skreddersal og rekvisittverksted. 
Der er omtrent 150 fast ansatte foruten et stort antall medarbeidere med en løsere tilknytning.
Aarhus teater driver to utdanningstilbud: skuespillerskolen og dramatikerutdannelsen.
Utdanning i Bærum

Utdanning i Bærum er en samlet oversikt over utdanningstilbudet i Bærum.

Prosjekter i grunnskolen

Bærum kommune har satt i gang Realfagsløftet for å styrke realfagene i skolen. Dessuten arrangeres kurs for å integrere bruk av IT i undervisningen.

Videregående skoler i Bærum

Videregående opplæring for unge mellom 16 og 19 år driftes av Akershus fylkeskommune. Fylkeskommunen har også ansvaret for fagopplæring (lærlingordningen), voksenopplæring og pedagogisk-psykologisk tjeneste / oppfølgingstjeneste.
Lyfjorden

Lyfjorden er en kort fjordarm på østsiden av Kaldfjorden på Kvaløya i Tromsø kommune i Troms. Fjorden er 1,3 kilometer lang. Like nord for Lyfjorden ligger  Skulsfjorden. Innerst i fjorden ligger bygda Lyfjord og munningen av Lyfjordelva.
Humboldtsule

Beskrivelse

Humboldtsula har brun overside, hvit underside og hvitt hode. Det gråfargede nebbet er lang, tynt og spisst. Føttene er også grå. Hunnene er som regel større enn hannene. Hunnene veier om lag 19% mer enn hannene, og vingene er 4 % større enn hos hannene.

Utbredelse

Humboldtsula er utbredt langs kysten av Peru, og sørover til midten av Chile. Siden det er så mange humboldtsuler på øyene Lobos de Tierra og Lobos de Aufera, har flere av sulene kunnet bli forsket på.
Tuxentius

Utseende

Ganske små (vingespenn 18-25 millimeter) blåvinger med stjerter på bakvingene. De ligner ikke på typiske blåvinger i og med at det ikke er noen blå farge på oversiden. Denne er mørkbrun med et stort, uregelmessig, kremhvitt felt i midten.
Undersiden er hvit med svarte flekker.

Levevis

Larvene lever gjerne på busker og trær i slektene Gouania og Zizyphus (trollheggfamilien).

Utbredelse

Slekten er utbredt i Afrika sør for Sahara.
Setesdalsveien (Kristiansand)

Setesdalsveien (9-707, 22-640) er en vei i Kristiansand. Setesdalsveien er hovedtrafikkåre for lokaltrafikk til bydelene og kommunen nord for bysentrum og for fjerntrafikk til Setesdal og Haukeli.
Veien har sitt løp fra rundkjøringen på Gartnerløkka øverst i Vestre Strandgate via Grim, Klappane, Krossen, Dalane, Langemyr, Strai og Mosby til kommunegrensen mot Vennesla i nord. 234 eiendommer er matrikulert til veien som er ca 14 kilometer lang. Den sammenfaller i hele sitt løp med riksvei 9.
Det er bomstasjon i Setesdalveiens nedre del ved Kristiansand kirkegård som betjener trafikk i retning sentrum.
Vinterhjerte

Vinterens hjerte (engelsk: Winter's Heart) er den niende boka i fantasy-serien Tidshjulet, skrevet av Robert Jordan. Boka ble gitt ut 7. november 2000 i USA, og ble utgitt i Norge i 2004 av Tiden Norsk Forlag. Den norske boka er oversatt av Morten Hansen.
Boka ble den andre i serien som havnet på førsteplass på The New York Times' bestselger-liste. Den var på lista de to neste månedene.
Vaktregiment Feliks Dzierżyński

Oppgaver

Regimentets oppgave var å beskytte regjerings- og partibygninger i DDRs de facto hovedstad Øst-Berlin og ta seg av sikkerheten rundt partielitens boligkompleks Waldsiedlung i Wandlitz, nær Øst-Berlin. Etter sovjetisk mønster var regimentet opprettet som en politisk pålitelig indre sikkerhetsstyrke som kunne brukes under eventuelt opprør og uro.
Browallia

Systematikk

Browallia består av tre til seks arter av ettårige urter som finnes i Amerika, fra Arizona til Bolivia.
Aleksandar Susnjar

Landslaget

23. mars 2018 fikk han sin første landskamp for Australia mot Norge.
Han ble tatt ut i Australias bruttotropp til VM i fotball 2018 i Russland, men ble utelatt da troppen ble kuttet fra 32 til 26 spillere.
Alcathousites

Utseende

Middelsstore, brune trebukker. Antennene er tynne og noe lengre enn kroppen. Pronotum har rundede sider med en kraftig, butt tann litt bak midten. Dekkvingene er nesten jevnbrede. På beina er lårene nokså tykke og klubbeformede.

Levevis

Larvene lever i død ved som de fleste andre trebukker.

Utbredelse

Artene er utbredt i den vestlige delen av Sør-Amerika.
Munkegata nr. 6

Munkegata nr. 6 (i Trondheim) ble bygget i 1812–1814 for Ingeniørvåpenets depot. Bygget ble også brukt som lokale for underoffiserskolen. Fra 1930 ble skolen også befalsskole, under navnet 5. divisjons skole. Skolevirksomheten ble flyttet i 1975.
Hargshamn

Hargshamn er et tettsted i Östhammar kommune i Uppsala län i landskapet Uppland i Sverige. I 2010 hadde tettstedet 312 innbyggere.
Tettstedet består hovedsakelig av eldre villabebyggelse utenfor havnen, som har vært i drift fra 1600-tallet. Havnen var da eksporthavn for stangjern fra Hargs bruk. Helt frem til nedleggelsen av Dannemora gruve i 1992 var jernmalm det viktigste produktet.

Service og industri

Den viktigste virksomheten er Jaco Fabriks AB med over 50 ansatte, som produserer stillaser, transformatorstasjoner, systemløsninger for mobiltelefoni og trådløst bredbånd, signal- og sikkerhetsanlegg for togdrift med mer. Hargshamn har opplevd nedleggelse av viktige servicetilbud de siste årene. Skolen ble lagt ned i 2005. Landhandelen med post og bensinstasjon ble nedlagt i 2007.
Hargshamn har internasjonal havn med 8,5 meters dybde som hovedsakelig brukes til bulktransport, for det meste drivstoff. Fra havnen går det jernbane og bilveg for videretransport.
Nabis flavomarginatus

Utseende

Nabis flavomarginatus er en middels stor tege. Beina er generelt lange og kroppen er slank og noe avlang.  Den er vingeløs eller har reduserte vinger, og er ca. 5 millimeter lang, lys gråbrun.   Sugesnabelen har 4 ledd og ikke bare 3 ledd som hos arter den av ytre utseende kan forveksles med.

Levevis

Nabis flavomarginatus er rovdyr som suger ut kroppsveske fra andre mindre dyr. 
Teger har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
Sarah Iversen

Klubb

Iversen har tidligere spilt for Nykøbing Falster og Odense.

Landslag

Iversen har opptil flere U-landslagskamper på sin CV, som også teller OL- og VM-bronse på U-nivå.

Privatliv

Hun er storesøster til Silkeborg-Voels strekspiller Rikke Iversen.
Vinterfestivalen Bøverbrus

Vinterfestivalen Bøverbrus arrangeres hvert år i Bøverdalen i Lom kommune i Nord-Gudbrandsdal i Oppland. 
Festival for 2009 foregår 6.-8. mars. 
Festivalens visjon er: «Vinterfestivalen Bøverbrus skal synleggjera kvalitetar ved Bøverdalen vinterstid. Festivalen skal skape aktivitet og inspirere til utvikling i ei roleg tid. Vi vil skape optimisme og glede med eit program som spenner frå kunst til skirenn, seminar til konsert.»
Vetus Latina

Vetus Latina, gammel latin, er en fellesbenevnelse for den store gruppen av latinske bibeloversettelser som hadde vært i bruk siden det 2. århundre fram til Hieronymus' standardiserte og autoriserte latinske oversettelse Vulgata kom i det 5. århundre.
Med kristendommens utbredelse i Romerriket var det blitt mer og mer vanlig med latinske oversettelser i stedet for de greske som hittil hadde blitt benyttet. I Nord-Afrika, Spania, England, Gallia og Germania fantes derfor et utall av latinske bibeloversettelser, ofte av sterkt varierende karakter og kvalitet – og ofte oversettelser som var foretatt av de lokale lærde.
Derfor var det også ofte uoverensstemmelser mellom de forskjellige oversettelsene.
De eldste av disse latinske oversettelsene finner man ikke i Rom, som man ellers kunne forvente, men i de romerske provinsene i det nordlige Afrika hvor spesielt Cyprianus, biskop i Karthago, var med til å spre det latinske språk. I Rom var språket blant de kristne gresk helt opp til det 3. århundre. Paulus skrev f.eks. sine brev på gresk, og flertallet av de romerske biskopene snakket gresk.
I Torino i Italia finnes i dag fragmenter av en kopi fra den bibelen Cyprianus benyttet. Den kalles Codex Bobbiensis, og inneholder bruddstykker av Markusevangeliet og Matteusevangeliet. I Paris finnes fragmenter av Johannes' åpenbaring og Apostlenes Gjerninger fra samme bibel. De kalles Codex Floriacensis. Endelig finnes det i Trento Codex Palatinus, et skrift fra det 5. århundre som også er av nordafrikansk opprinnelse.
Et annet interessant vetus latina-skrift er Codex Colbertinus, som også bærer preg av den nordafrikanske innflytelsen. Disse afrikanske biblene er spennende. Dels kan de fortelle oss om den tidlige kristendommens utbredelse i Nord-Afrika, og dels kan de gi viktige opplysninger om de greske skriftene de er oversatt etter.
De er, om enn indirekte, de tidligste øyenvitner til de originale greske skriftene, og dermed tettere på forfatterne enn de biblene som kom i kjølvannet av Vulgata. Ofte kan de tidsbestemmes meget nøyaktig, idet man har kjenskap til de biskoppene og kirkefedrene som benyttet dem.
Mange av de senere greske og latinske oversettelsene mangler geografiske referanser og tilknytning til enkeltpersoner.
I det 4. århundre og 5. århundre ser man de første europeiske latinske oversettelser, Codex Vercellensis og Codex Veronensis, fra henholdsvis Vercelli og Verona. Dette er to interessante bibler ut fra både historisk og religiøs betydning.
Med Vulgata fikk man så i det 5. århundre et felles skrift, som hurtig bredte seg i den kristne verden, og som med tiden ble benyttet til oversettelser til lokale språk.